**ГЭР БҮЛ, ХӨДӨЛМӨР, НИЙГМИЙН ХАМГААЛЛЫН ЯАМНЫ**

 **2025 ОНЫ 02 ДУГААР САРЫН ҮЙЛ АЖИЛЛАГААНЫ ТАЙЛАН**

 *2025 оны 02 дугаар сарын 27-ны өдөр*

|  |  |  |
| --- | --- | --- |
| **№** | **Хийсэн ажил /чиглэлээр/** | **Гүйцэтгэсэн ажлын төрөл** **дараахь 4-н аль нэгийг сонгож (**√ **) тэмдэглэгээ хийх** |
| **Тулгамд-сан ажил** | **УИХ, ЗГ-т өргөн барьсан** | **Салбарын хүрээнд хийгдсэн** | **Шинэлэг ажил** |
| **I** | **Хууль эрх зүйн орчинг боловсронгуй болгох чиглэлээр** |
| 1 | Гэр бүлийг дэмжих тухай хуулийн ажлын хэсгийг байгуулан хуулийн төсөл дээр бүлэг тус бүрээр ажиллаж 2025 оны 02 дугаар сарын 17, 21, 24-ний өдрүүдэд хуулийн төслийг тус бүр хэлэлцүүлэн холбогдох саналуудыг тусган ажиллаж байна. |  |  | √ |  |
| 2 | Хүүхэд, гэр бүлийн нийгмийн ажилтанд нийгмийн ажлын үйлчилгээ явуулах эрх, мэргэшлийн зэрэг олгох, хүчингүй болгох журмыг ГБХНХ-ын сайдын 2025 оны А/11 дүгээр тушаалаар баталсан. Уг журмыг Захиргааны хэм хэмжээний актын нэгдсэн санд бүртгүүлэхээр ХЗДХЯ-нд 2025 оны 01 дүгээр сарын 17-ны өдрийн 01/167 дугаар албан бичгээр хүргүүлж, 02 дугаар сарын 07-ны өдөр Захиргааны хэм хэмжээний актын улсын нэгдсэн сангийн 7124 дугаарт бүртгэсэн. |  |  | √ |  |
| 3 | Хүүхдийн хөгжлийг дэмжих үйлчилгээг санхүүжүүлэх аргачлал, зардлын норматив болон Хүүхдийн хөгжлийг дэмжих үйлчилгээ, байгууллагад тавих нийтлэг шаардлага стандартын төсөлд санал авахаар Боловсролын яаманд хүргүүлсэн. |  |  | √ |  |
| 4 | Хүүхэд хамгааллын тухай хууль /шинэчилсэн найруулга/-ийн хэрэгжилтийг хангах ажлын хүрээнд Гэр бүл, хөдөлмөр, нийгмийн хамгааллын сайдын 2025 оны “Журам батлах тухай” А/43 дугаар тушаалаар “Хүүхэд хамгааллын үйлчилгээ үзүүлэх хуулийн этгээдийг магадлан иттгэмжлэх журам”-ыг шинэчлэн боловсруулж батлуулсан. Захиргааны хэм хэмжээний актын улсын нэгдсэн санд бүртгүүлэхээр ХЗДХЯ-нд 2025 оны 02 дугаар сарын 20-ны өдрийн 01/595 дугаар албан бичгээр хүргүүлсэн. |  |  | √ |  |
| 5 | Хүүхэд хамгааллын тухай хуулийн 8.6-д заасан “MNS 7065:2025 Хүүхдэд сэтгэл зүйн тусламж, үйлчилгээ үзүүлэх стандарт”, MNS 7066:2025 Бэлгийн хүчирхийллийн хохирогчид хамгаалах, нөхөн сэргээх үйлчилгээ үзүүлэх стандарт”-уудыг Стандартчилал, хэмжил зүйн газрын Хүүхдийн хөгжил, хамгааллын техникийн хороогоор (ТХ-46) хэлэлцүүлэн батлуулж, 2025 оны 02 дугаар сарын 11-ний өдрөөс мөрдөгдөж эхэлсэн.  |  |  |  | √ |
| 6 | Хүүхэд хамгааллын тухай хуулийн 9.7-д заасан “MNS 5852:2025 Хүүхэд асрах хувилбарт үйлчилгээний стандарт”-ыг Стандартчилал, хэмжил зүйн газрын Хүүхдийн хөгжил, хамгааллын техникийн хороогоор (ТХ-46) хэлэлцүүлэн батлуулж, 2025 оны 02 дугаар сарын 11-ний өдрөөс мөрдөгдөж эхэлсэн. |  |  |  | √ |
| 7 | Монгол Улсын Засгийн газрын 2025 оны хуралдааны 3, 5 дугаар тэмдэглэл, Монгол Улсын Шадар сайдын 2025 оны 02 дугаар сарын 03-ны өдөр баталсан “Бүсчилсэн хөгжил” хөдөлгөөн өрнүүлэх тухай удирдамж, Бүсчилсэн хөгжлийн үндэсний хорооны 2025 оны 01 дүгээр тогтоолоор баталсан “2025 онд хэрэгжүүлэх үйл ажиллагааны төлөвлөгөө”-нд тусгасан зорилт, арга хэмжээг хэрэгжүүлэх хүрээнд 7 бүсийн зөвлөлийн өргөтгөсөн хуралдааны үеэр “**Ажиллах хүчний бүтээмж, нийгмийн хамгаалал**”-ын салбар хуралдааныг зохион байгуулах үүрэг бүхий ажлын хэсгийн бүрэлдэхүүнийг ГБХНХ-ын Сайдын 2025 оны 02 дугаар сарын 18-ны өдрийн А/45 дугаар тушаалаар байгуулан ажиллаж байна. |  |  | √ |  |
| 8 | Хөдөлмөрийн аюулгүй байдал, эрүүл ахуйн тухай хуулийн шинэчилсэн найруулгын төслийн үзэл баримтлалын төслийг боловсруулан, хамтран батлуулахаар ХЗДХЯ-руу хүргүүлэв. |  |  | √ |  |
| 9 | Ерөнхийлөгчийн тамгын газраас ирүүлсэн албан хүсэлтийн дагуу “Эхийн алдар одонгоор шагнах журам”-д нэмэлт, өөрчлөлт оруулах санал боловсруулан хүргүүлэв. Мөн “Олон хүүхэд төрүүлж, өсгөсөн эхийг урамшуулах тухай хууль”-д 2024.06.05-ны өдөр орсон нэмэлт, өөрчлөлтөөр байгалийн аюулт үзэгдэл, осол, өвчин, гэмт хэргийн улмаас нас барсан 1 ба түүнээс дээш настай хүүхдийг одонгийн хүүхдийн тоонд оруулан тооцохоор заасантай холбогдуулан зардлын тооцоог хийж ажиллалаа. |  | √ |  |  |
| 10 | -Нийгмийн халамжийн тухай хуулийн шинэчилсэн найруулгын төслийг 2025 оны 02 дугаар сарын 04-ний өдөр Нийгмийн хамгааллын чиглэлээр үйл ажиллагаа явуулдаг олон улсын байгууллагуудад танилцуулан, хэлэлцүүлж, санал авлаа. - Нийгмийн халамжийн тухай хуулийн шинэчилсэн найруулгын төслийг тус яамны Гэр бүлийн бодлогын газар, Цахимжилт, их өгөдлийн бодлогын газар, Хяналт-шинжилгээ, үнэлгээ, дотоод аудитын газар, Салбарын хяналтын газар, Хөгжлийн бэрхшээлтэй хүний хөгжлийн хэлтэс, Хууль, эрх зүйн хэлтэст тус тус танилцуулж санал авлаа. |  |  | √ |  |
| 11 | -Нийгмийн халамжийн тухай хуулийн шинэчилсэн найруулгын төслийг боловсруулах ажлын хэсэг болон зохион байгуулсан хэлэлцүүлгүүдийн саналыг тусган хуулийн төслийн боловсруулалтыг сайжруулах ажлыг 2025.02.05-06-ны өдрүүдэд хийж гүйцэтгэв. Уг ажилд яамны холбогдох дарга, мэргэжилтнүүдээс гадна ХХҮЕГ болон зарим орон нутгийн холбогдох мэргэжилтнүүд оролцлоо.- Нийгмийн халамжийн тухай хуулийн дэд ажлын хэсэг 2 дугаар сарын 12-14-ний өдрүүдэд хуралдаж, хуулийн төслийг эцэслэн боловсруулж яамдаас санал авахад бэлэн болгов. Мөн уг хуулийн төслийн үр нөлөөний үнэлгээний судалгаа, зардлын тооцооны судалгааг тус тус боловсруулж дуусгав. |  |  | √ |  |
| 12 | Ахмад настны тухай хуулийн 7 дугаар зүйлд заасны дагуу Гэр бүл, хөдөлмөр, нийгмийн хамгааллын сайд, Сангийн сайдын 2025 оны 02 дугаар сарын 24-ний өдрийн А/51,37 дугаар хамтарсан тушаалаар "Ахмад настанд үзүүлэх үйлчилгээний жишиг үнэ, иргэний хариуцах төлбөрийн хэмжээ батлах тухай" хамтарсан тушаалыг батлуулсан. |  |  | √ |  |
| 13 | Гэр бүл, хөдөлмөр, нийгмийн хамгааллын сайдын 2025 оны 02 дугаар сарын 11-ний өдрийн А/35 дугаар тушаалаар “Олон нийтийн оролцоонд түшиглэсэн халамжийн үйлчилгээний чанарт тавигдах шалгуур, журам, үйлчилгээ үзүүлэх иргэн, аж ахуйн нэгж, төрийн бус байгууллагатай хийх гэрээний загварын журам”-ыг батлуулсан. |  |  | √ |  |
| 14 | Гэр бүл, хөдөлмөр, нийгмийн хамгааллын сайдын 2025 оны 02 дугаар сарын 25-ны өдрийн А/53 дугаар тушаалаар “Олон нийтийн оролцоонд түшиглэсэн халамжийн үйлчилгээний аргачлал, заавар, үнэ тариф”-ыг батлуулсан. |  |  | √ |  |
| 15 | Сар шинийн баярын өдрүүд нь долоо хоногийн амралтын өдрүүдтэй давхцаж байгаатай холбоотой “ажил, амралтын цагийг зохицуулах тухай” Засгийн газрын тогтоолын төсөл, танилцуулгыг боловсруулан, яамдаас ирүүлсэн саналыг нэгтгэн Засгийн газрын хэрэг эрхлэх газарт хүргүүлсэн.  |  | √ |  |  |
| 16 | Хувийн нэмэлт тэтгэврийн тухай хуулийн төслийн үзэл баримтлалын төслийг хамтран батлахаар Сангийн яаманд 2025 оны 02 дугаар сарын 05-ны өдрийн 01/374 дугаартай албан бичгээр хүргүүлээд байна.Хувийн нэмэлт тэтгэврийн тухай хуулийн төсөлд Ажлын хэсгийн гишүүд, байгууллагуудаас ирүүлсэн саналыг Ажлын хэсгийн хурлаар хуулийн зүйл, заалт бүрээр 7 хоног бүрийн 2, 5 өдөр хэлэлцэж байна. Түүнчлэн, тэтгэврийн тогтолцооны шинэчлэлийн хүрээнд суурь тэтгэвэр нэвтрүүлэх чиглэлээр суурь тооцоолол, судалгаануудыг хийж, хуулийн төслийг боловсруулах бэлтгэл ажлыг хангаж байна. Хувийн нэмэлт тэтгэврийн тухай хуулийн төсөлд ажлын хэсгийн гишүүн байгууллагаас ирүүлсэн саналыг тусгаж, хэлэлцэж, Хувийн нэмэлт тэтгэврийн тухай хуулийн төслийн тандан судалгаа, үр нөлөөг судалсан тухай тайлан, зардлын тооцоолол зэргийг боловсруулж дуусгав. |  |  | √ |  |
| 17 | Хөдөлмөр эрхлэлтийн үндэсний зөвлөлийг 2025 оны 02 дугаар сарын 11-ний өдөр хуралдуулсан. Хурлаар Хөдөлмөр эрхлэлтийг дэмжих чиглэлээр 2025 онд хэрэгжүүлэх үйл ажиллагааг шинэчлэн батлах, Хөдөлмөр, эрхлэлтийг дэмжих туршилтын төсөл, Хөдөлмөрийн харилцааны хөтөлбөрт нэмэлт оруулах, Ажил мэргэжлийн стандартын төслийн тухай, Хөдөлмөр, эрхлэлтийг дэмжих сангийн 2025 оны төсвийн хуваарь батлах, зөвлөмж гаргах зэрэг асуудлыг хэлэлцэж тогтоолын төслүүдийг баталсан. ХЭҮЗ-ийн тогтоолыг үндэслэн Гэр бүл, хөдөлмөр, нийгмийн хамгааллын сайдын А/50 дугаар тушаалаар хөдөлмөр эрхлэлтийн үйл ажиллагаа /хөтөлбөр/-ны нэгдсэн удирдамж, зардлын жишиг хэмжээг, А/52 дугаар тушаалаар Хөдөлмөр эрхлэлтийг дэмжих сангийн 2025 оны төсвийн хуваарийг тус тус баталсан.  |  |  | √ |  |
| 18 | Засгийн газрын 2025 оны 01 дүгээр сарын 22-ны өдрийн "Ажлын байрны төлбөрөөс чөлөөлөх тухай" 31 дүгээр тогтоолд өөрчлөлт оруулах төслийг боловсруулан 2025 оны 2 дугаар сарын 26-ны Засгийн газрын хуралдаанд хэлэлцүүлж, батлууллаа.  |  | √ |  |  |
| 19 | Гэр бүл, хөдөлмөр, нийгмийн хамгааллын сайдын 2025 оны 02 дугаар сарын А/35 дугаар тушаалаар “Хөдөлмөрийн сайдын 2015 оны А/114 дүгээр тушаалаар баталсан “Аж ахуйн нэгж, байгууллагын хөдөлмөрийн аюулгүй байдал, эрүүл ахуйн зөвлөлийн ажиллах үлгэрчилсэн журам”, “Хөдөлмөрийн аюулгүй байдал, эрүүл ахуйн сургалт явуулах болон шалгалт авах журам”-ыг тус тус шинэчлэн боловсруулж батлуулах ажлын хэсгийг байгуулан, ажлын хэсгийн хурлыг 2025 оны 02 дугаар сарын 14-ний өдөр зохион байгуулав. Хурлаар тус 2 журмыг шинэчлэн боловсруулах талаар гишүүд санал дүгнэлт гарган дараагийн хурлаар холбогдох саналуудыг нэгтгэн хэлэлцэхээр болж хурал өндөрлөв.  |  |  | √ |  |
| 20 | Хөдөлмөрийн аюулгүй байдал, эрүүл ахуйн үндэсний хорооны 2025 оны 02 дугаар сарын 01 тогтоолоор салбар хороо болон аймаг, дүүргийн зөвлөлийн дүрмийг батлуулан хүргүүллээ. Хөдөлмөрийн аюулгүй байдал, эрүүл ахуйн үндэсний хорооны 2025 оны үйл ажиллагааны төлөвлөгөөг батлуулж гишүүдэд хүргүүлэв.  |  |  | √ |  |
| 21 | Хөдөлмөр, нийгмийн түншлэлийн гурван талт Үндэсний хорог Засгийн газар, ажилтны болон ажил олгогчдын байгууллагын тэнцүү тооны төлөөлөлтэйгээр шинэчлэн байгуулахаар Монгол Улсын Ерөнхий сайдын захирамжийн төслийг боловсруулж, ЗГХЭГ-т хүргүүлэв.  |  | √ |  |  |
| 22 | Зуны цагийн тоололд шилжүүлэх тухай Засгийн газрын тогтоолын төслийг боловсруулан холбогдох яамдад санал авахаар хүргүүлэв.  |  |  | √ |  |
| 23 | Хүйтний оргил үетэй уялдуулан “HAPPY JANUARY”, “LONG WEEKEND” бодлогын арга хэмжээг хэрэгжүүлэх талаар авах зарим арга хэмжээний тухай танилцуулгыг Засгийн газрын 2025 оны 02 дугаар сарын 26-ны өдрийн хуралдаанд танилцуулав.  |  | √ |  |  |
| 24 | “Зэвсэгт хүчин, хил хамгаалах байгууллагын алба хаагчид мэргэшлийн зэргийн нэмэгдэл олгох журам батлах тухай” Засгийн газрын тогтоолын төслийг боловсруулан Засгийн газрын гишүүдээс санал авахаар хүргүүлэв. |  |  | √ |  |
| **II** | **Бодлого төлөвлөлтийг сайжруулах чиглэлээр**  |
| 25 | “Монгол гэр бүлийн харилцааны өнөөгийн байдал, өөрчлөлт” 2024 судалгааны ажлын хэсгийг 2025 оны 02 дугаар сарын 04-ний өдөр хуралдуулж, судалгааны түүвэр дээр дахин ажиллах үүрэг чиглэл өгсөн. |  |  | √ |  |
| 26 | Хохирогч иргэдийн мэдээллийн систем ашиглалт, сайжруулах уулзалтыг 2025 оны 02 дугаар сарын 19-ний өдөр зохион байгуулсан. Хохирогч иргэдийн мэдээллийн системийг ашиглах журмын төсөлд холбогдох саналуудыг хүргүүлсэн. |  |  | √ |  |
| 27 | Гэр бүлийн хөгжлийг дэмжих үйлчилгээний цогц төвийн удирдамжийн төсөл, төвийг 2 аймаг, 2 сум, 1 дүүрэгт туршин хэрэгжүүлэх тооцоолол, ажлын даалгаврыг бэлтгэсэн. |  |  | √ |  |
| 28 | Хүүхэд, гэр бүлийн хөгжил, хамгааллын ерөнхий газарт 2025 оны 02 дугаар сарын 05-ны өдөр “Хүсэлт шилжүүлэх тухай” 05/378, “Төлөвлөгөөнд санал ирүүлэх тухай” 05/379, 02 дугаар сарын 11-ний өдөр “Хуулийн хэрэгжилтийн тайлан, төлөвлөгөө ирүүлэх тухай” 06/452, 02 дугаар сарын 19-ний өдөр “Чиглэл хүргүүлэх тухай” 06/579, 02 дугаар сарын 20-ны өдөр “Төлөвлөгөө, тайлан ирүүлэх тухай” 06/584 дугаар албан бичгийг тус хүргүүлж ажилласан. |  |  | √ |  |
| 29 | 2024 онд шинэчлэн батлагдсан Хүүхэд хамгааллын тухай хуулинд анх удаа анхан шатны нэгжид буюу сум, хороо бүрт хүүхэд, гэр бүлийн асуудал хариуцсан нийгмийн ажилтан ажиллуулах шийдвэр гарч, улсын хэмжээнд нийт 833 нийгмийн ажилтан ажиллах орон тоог Монгол Улсын Засгийн газрын 2024 оны 12 дугаар сарын 27-ны өдрийн 237 дугаар тогтоолоор тогтоосон. Үүний дагуу дараах арга хэмжээг авч, хэрэгжүүлсэн.1. 2025 оны 1-2 дугаар сард сум, хороонд ажиллах нийгмийн ажилтны бүртгэл хийгдэж 1291 хүн бүртгүүлснээс 02 дугаар сарын 25-ны өдрийн байдлаар улсын хэмжээнд нийт 611 нийгмийн ажилтныг сонгон шалгаруулж, хөдөлмөрийн гэрээ байгуулан ажиллаж эхлэсэн. Нийт бүртгүүлсэн иргэдийн боловсролын байдал нь бакалаврын зэрэгтэй 1,021, магистр зэрэгтэй 101, докторын зэрэгтэй 2 иргэн байна. Эдгээрээс хүүхдийн хөгжил, хамгааллын чиглэлээр ажиллаж байсан туршлагатай хүн 46.8 хувийг эзэлж байна.2. 2025 оны 2-р сарын 3-наас 5-ны хооронд сум, хороонд шинээр ажиллах нийгмийн ажилтныг “Чиглүүлэх, мэргэшүүлэх сургагч багш”-ийг бэлтгэх сургалт хийгдсэн. Сургалтад ГБХНХЯ-ны 2, ХГБХХЕГ-аас 13, Магадлан итгэмжлэгдсэн 17 Их дээд сургуулийн нийгмийн ажил, хууль эрх зүй, сэтгэл зүйн салбарын зөвлөх багш нар 11, Түр хамгаалах байр, нэг цэгийн үйлчилгээний төв, хүүхдийн эрхийн улсын байцаагч болон аймаг, нийслэлийн ХГБХХГазар/хэлтсийн удирдлага, албан хаагч 14, нийт 40 хүн хамрагдан суралцаж, сургагч багшийн гэрчилгээ авсан.3. Шинээр сонгогдсон 611 хүүхэд, гэр бүлийн нийгмийн ажилтнуудыг мэргэшүүлэх, чадавхжуулах, практик ур чадвар олгох сургалтуудыг үе шаттайгаар зохион байгуулахаар Засгийн газрын үйл ажиллагааны 2025 оны төлөвлөгөө, байгууллагын стратеги төлөвлөгөөнд тус тус туссаны дагуу 2025 оны 2 дугаар сарын 08-ны өдрөөс 2 дугаар сарын 21-ний өдрүүдэд Ховд, Баянхонгор, Хөвсгөл, Дархан-Уул, Дундговь, Хэнтий аймгуудад болон Улаанбаатар хотод нийт 7 бүсэд зохион байгуулж, сургалтад нийт сонгогдсон нийгмийн ажилтнууд болон сургагч багш нар 100 хувь хамрагдсан. |  |  |  | √ |
| 30 | Засгийн газрын 2024 оны 236 дугаар тогтоолоор баталсан “Хүүхэд хамгааллын үйлчилгээг санхүүжүүлэх аргачлал, үйлчилгээний нэг хүүхдэд ногдох дундаж зардлын норматив”-ыг хэрэгжүүлэх, зардлын мөшгих судалгааг хэрхэн зохион байгуулах талаарх санал солилцох уулзалтыг Сангийн яам, НҮБ-ын Хүүхдийн сантай хамтран зохион байгуулж, арга зүйн сургалт зохион байгуулах хөтөлбөр, төлөвлөгөөг боловсруулж байна. |  |  | √ |  |
| 31 | НҮБХХ-тэй хамтран Асрахуйн эдийн засагт хөрөнгө оруулах нь хэлэлцүүлгийг 2025 оны 02 дугаар сарын 26-ны өдөр зохион байгууллаа. Энэхүү хэлэлцүүлэгт олон талт оролцогчдын төлөөлөл 70 хүн оролцсон. Хэлэлцүүлгийн зорилго нь Монгол Улсад Асрахуйн Эдийн засагтай холбоотой гарч буй ахиц дэвшилд дүн шинжилгээ хийж, эмэгтэйчүүдийн асрах, халамжлах ачааллыг бууруулах, асрахуйн эдийн засагт оруулж буй хувь нэмрийг үнэлэх, хөдөлмөр эрхлэлтийг нэмэгдүүлэх зорилготой. Мөн Монгол Улсад хүүхэд харах, хөгжлийн бэрхшээлтэй болон ахмад настны асаргаа, халамжийн үйлчилгээг сайжруулах, өргөжүүлэхэд хөрөнгө оруулах төр болон хувийн хэвшлийн уялдаа холбоог хангах, тогтвортой санхүүжилтийн механизмын талаар ярилцахад оршиж байна. |  |  |  | √ |
| 32 | НҮБХАС-тай 2025 онд хамтран ажиллах үйл ажиллагааны төлөвлөгөө боловсруулж батлуулсан. Уг төлөвлөлтийн хүрээнд хүн ам зүй, гэр бүл, эмэгтэйчүүдийн хөгжил хамгааллын чиглэлээр салбарын эрдэмтэн судлаачид, бодлого боловсруулагч нарыг оролцуулсан хэлэлцүүлэг “Think tank” зохион байгуулж бодлогын шийдэл гаргах юм.  |  |  |  | √ |
| 33 | -ҮАМАТ-ын цахим системд шаардлагатай нэмэлт цэс, талбар үүсгэх, мэдээлэл оруулах ажлыг хялбаршуулах ажлын тестийг хийж байна.-ҮАМАТ-08-дахь 65 ажил мэргэжлийн профайл боловсруулах ажлын тайланг хэлэлцүүлэх уулзалтыг 2 дугаар сарын 7-нд зохион байгуулсан.  |  |  | √ |  |
| 34 | Нийгмийн хамгааллын үндэсний тогтолцооны концепци загвар боловсруулах ажлын тайланд “Нийгмийн хамгааллын үйл ажиллагааны төлөвшилтийн түүх, өнөөгийн төлөв байдал” хэсгийг боловсруулав.  |  |  | √ |  |
| 35 | Хөдөлмөр эрхлэлтийг дэмжих үйл ажиллагаа /хөтөлбөр/-ны хэрэгжилтийг хангуулахад шаардагдах суурь судалгаа, мэдээллийг шинэчлэн бий болгох зорилгоор “Хөдөлмөр эрхлэлтийг дэмжих үйл ажиллагааны хэрэгцээний судалгаа”-г хийхээр аймаг, дүүргийн Хөдөлмөр, халамжийн үйлчилгээний газар, хэлтсүүдэд чиглэл хүргүүллээ.Тус судалгааг хийснээр засаг захиргааны нэгж тус бүрийн ажилгүй иргэний бүртгэл, судалгаа гарч, улмаар хөдөлмөр эрхлэлтийг дэмжих үйчилгээ, арга хэмжээнд хамрагдах хүсэлт, хэрэгцээний талаарх тодорхой мэдээлэл бий болох юм. Судалгааны мэдээллийг харьяа байгууллагуудаар дамжуулан цуглуулж нэгтгэх ажлыг 03 дугаар сард багтаан гүйцэтгэнэ. |  |  | √ |  |
| 36 | “Жайка” Олон Улсын Хөгжлийн Байгууллагатай хамтран хэрэгжүүлэх “Зорилтот бүлгийн иргэдийн хөдөлмөр эрхлэлтийг дэмжих замаар бие даан амьдрахад дэмжлэг үзүүлэх тогтолцоог бэхжүүлэх төсөл”-ийн Удирдах хорооны бүрэлдэхүүн, төслийг хэрэгжүүлэх ажлын хэсгийн бүрэлдэхүүнийг Төрийн нарийн бичгийн даргын тушаалаар шинэчлэн батлуулсан. |  |  | √ |  |
| 37 | Үйлдвэрлэлийн осол, хурц хордлогыг бууруулах чиглэлээр авч хэрэгжүүлэх арга хэмжээний тухай 2025 оны 02 дугаар сарын 05-ны өдрийн 02 дугаар сайдын албан даалварыг батлуулан ХАБЭМТ, ХХҮЕГазар, МАОЭНХолбоо, МҮЭХолбоо, яамд, 21 аймаг 9 дүүргийн ХАБЭА-н салбар хороо, зөвлөлд хүргүүлэн ажиллалаа. |  |  | √ |  |
| 38 | Хөгжлийн бэрхшээлтэй иргэн, ахмад настанд нийгмийн халамжийн сангаас үзүүлэх хөнгөлөлт, тусламжийн үйлчилгээний шат дамжлагыг багасгах хүндрэл, чирэгдэлгүй болгох, цахимжуулах зорилго бүхий хурал, уулзалтад оролцож, журмын төслийг сайд, холбогдох хүмүүст танилцууллаа. |  |  | √ |  |
| 39 | Ахмад настны тухай хууль тогтоомжийг хэрэгжүүлэхэд ЭМЯ-наас эмч, эмнэлгийн байгууллагын дүгнэлт, тодорхойлолт, жагсаалтыг цахимаар авах боломжийг бүрдүүлэх чиглэлээр хамтран ажиллах үүрэг бүхий ажлын хэсгийг Төрийн нарийн бичгийн даргын 2025 оны 02 дугаар сарын 13-ны өдрийн А/40 дүгээр тушаалаар байгуулав. Ажлын хэсгийн хурлыг 2024 оны 02 дугаар сарын 21-ний өдөр зохион байгуулсан.  |  |  | √ |  |
| 40 | Хууль зүй, дотоод хэргийн сайдын 2025 оны 02 дугаар сарын 07-ны өдрийн 1/741 дугаар албан бичгээр Нийгмийн даатгалын ерөнхий хуульд нэмэлт, өөрчлөлт оруулах тухай хуулийн төсөлд санал авахаар ирүүлсний дагуу 2025 оны 02 дугаар сарын 24-ний өдрийн 1/615 дугаар албан бичгээр Монгол Улсын урт, дунд хугацааны хөгжлийн бодлого, хөтөлбөрт нийцүүлэн тэтгэврийн олон давхаргат тогтолцоог бүрдүүлэх болон параметрийн цогц шинэчлэлийг хийх нь зүйтэй гэж үзэн дээрх хуулийн төслийг дэмжихгүй гэсэн саналыг хүргүүлсэн. |  |  | √ |  |
| 41 | “Засгийн газрын болон Монголбанкны үнэт цаас худалдан авах хөрөнгийн хэмжээг батлах тухай” Засгийн газрын тогтоолын төслийг 2025 оны 02 дугаар сарын 24-ний өдрийн Нийгмийн даатгалын үндэсний зөвлөлийн хуралдаанаар хэлэлцүүлэв. Засгийн газрын тогтоолын төслийг Нийгмийн даатгалын үндэсний зөвлөлийн гишүүд дэмжсэн. |  |  | √ |  |
| 42 | Нийгмийн даатгал, тэтгэврийн шинэчлэлийн хүрээнд Дэлхийн банктай онлайн уулзалт зохион байгуулж, шинэчлэлийн хувилбаруудыг хэлэлцсэн. |  |  | √ |  |
| 43 | Гэр бүл, хөдөлмөр, нийгмийн хамгааллын сайдын тушаалаар “Хуримтлалын нэрийн дансны мөнгөн хөрөнгийг өвлөх хүсэлтийн маягт”-ыг батлуулав. |  |  |  | √ |
|  **III** | **Бодлогын хэрэгжилтийг зохицуулах чиглэлээр** |
| 44 | ГБХНХЯ-аас АХБ-тай хамтран хэрэгжүүлж байгаа Төгсөлтийн аргачлалын туршилтын хөтөлбөрийн хэрэгжилтэд мэргэжлийн удирдлага, арга зүйгээр хангах чиг үүртэй ажлын хэсгийн 5 дахь удаагийн хурлыг 2025 оны 02 дугаар сарын 25-ны өдөр зохион байгуулж ажилласан.Уг хурлаар 2024 оны 12 дугаар сараас хойш хийж хэрэгжүүлсэн ажил, төгсөлтийн аргачлал хөтөлбөрт хамрагдаж буй өрхийн ахиц, тулгамдаж байгаа асуудал, энэ туршилтын хөтөлбөрийн хугацаа дуусгавар болж байгаатай холбоотойгоор уг хөтөлбөрийг хүлээлцэх талаар хамтрагдсан дүүргийн ЗДТГ-ууд, гүйцэтгэсэн байгууллага болон ГБХНХЯ, ХХҮЕГ зэрэг хамтарч ажилласан байгууллагуудын хэрэгжүүлэх ажлуудын явцыг танилцуулж, цаашид дүүргийн түвшинд авч хэрэгжүүлж байгаа ажлууд, уг хөтөлбөрийг хүлээлцэх төлөвлөгөөтэй саналуудыг хэлэлцэж ажиллалаа. |  |  | √ |  |
| 45 | Үндэсний хорооны тогтоолоор байгуулагдсан 3 талын төлөөлөл бүхий ажлын хэсэг Хөдөлмөр, нийгмийн түншлэлийн гурван талт 2023-2025 оны Улсын хэлэлцээрийн хэрэгжилтийг дүгнэж, ажлын хэсэг хуралдсан болно. |  |  | √ |  |
| 46 | Төрийн албаны зөвлөлийн гишүүн бөгөөд Ёс зүйн хорооны дарга Ц.Амартөгс ахлагчтай дэд ажлын хэсгийн бүрэлдэхүүнд тус Хөдөлмөрийн бодлогын газрын Хөдөлмөрийн харилцаа, цалин хөлсний хэлтсийн шинжээч О.Мягмарсүрэн орж Сэлэнгэ, Төв аймагт 2025 оны 02 дугаар сарын 10-наас 20-ны өдрүүдэд ажиллалаа. Тус ажлын хэсэг суманд үйл ажиллагаа явуулж байгаа төрийн байгууллагууд төрийн албаны тухай хууль болон холбогдох бусад хуулиар хүлээсэн чиг үүргээ хэрэгжүүлж буй байдал, хүний нөөцийн зохицуулалтын хэрэгжилтэд хяналт шалгалт хийлээ. Мөн төрийн албан хаагчдад төрийн албаны шинэтгэлийн үйл явц, төрийн албан хаагчийн цалин хөлсний шинэтгэлийн талаар авч хэрэгжүүлж байгаа арга хэмжээний хэрэгжилт, төрийн албаны “Хүний нөөцийн удирдлагын мэдээллийн тогтолцоо” цахим системийн шинэ хөгжүүлэлтүүд, түүнийг хэрхэн ашиглах, Ёс зүйн дэд хороо хэрхэн ажиллах талаар зөвлөгөө, зааварчилгаа өгч ажиллалаа. |  |  | √ |  |
| 47 | “Олон нийтийн оролцоонд түшиглэсэн халамжийн үйлчилгээний чанарт тавигдах шалгуур, журам, үйлчилгээ үзүүлэх иргэн, аж ахуйн нэгж, төрийн бус байгууллагатай хийх гэрээний загварын журмыг 2025 оны 02 дугаар сарын 11-ний өдрийн А/35 дугаар тушаал, олон нийтийн оролцоонд түшиглэсэн халамжийн үйлчилгээний аргачлал, заавар, үнэ тарифын журмыг 2025 оны 02 дугаар сарын 25-ны өдрийн А/53 дугаар тушаалаар тус тус баталсан журмуудыг хэрэгжүүлэхийг Хөдөлмөр, халамж үйлчилгээний ерөнхий газарт албан бичгээр хүргүүлэхээр бэлтгэж байна. |  |  | √ |  |
| 48 | Ахмад настны тухай хуулийн нэмэлт, өөрчлөлт, түүнийг дагалдан шинээр батлагдсан журмуудыг хэрэгжүүлэх, ахмадын амралт, сувиллын байгууллагыг сонгон шалгаруулах талаар чиглэлийг боловсруулан Хөдөлмөр, халамжийн үйлчилгээний ерөнхий газарт хүргүүллээ.  |  |  | √ |  |
| 49 | Монгол Улсын Хөдөлмөрийн баатруудын холбооны удирдлагуудтай хийх уулзалт, “Хөдөлмөрийн баатруудаа сайн байцгаана уу?” арга хэмжээнд сайдын хэлэх үг, мэдээллийг бэлтгэн, “Засгийн газарт чиглэл өгөх тухай” Монгол Улсын Ерөнхийлөгчийн Зарлигийн төсөлд өөрчлөлт оруулах тухай албан бичгийг 2025.02.14-ний өдрийн 01/513 тоот албан бичгээр Ерөнхийлөгчийн тамгын газарт хүргүүлсэн. |  | √ |  |  |
| 50 | Хууль зүй, дотоод хэргийн сайдын 2025.01.31-ний өдрийн 1/622 дугаар албан бичгийн хүрээнд Нийгмийн халамжийн тухай хууль, тогтоомжийг олон нийтэд сурталчлах чиглэлээр 2023-2024 онд хийсан ажлын тайлан, 2025 онд хийх ажлын төлөвлөгөөг удирдлагад танилцуулан ХЭЗХ-т хүргүүлсэн. |  |  | √ |  |
| 51 | Монгол Улсын Их хурлын гишүүн Д.Үүрийнтуяагийн 2024.02.13-ны өдрийн “Мэдээлэл ирүүлэх тухай” УИХ-03/2088 дугаар албан бичгийн хүрээнд “Нийгмийн халамжийн хууль тогтоомжийн хэрэгжилт, хүний эрхийг хангаж буй байдал, амьдралын чанарт хэрхэн нөлөөлж байгаа тухай” мэдээллийг бэлтгэн Гэр бүлийн бодлогын газарт хүргүүлэв. |  |  | √ |  |
| 52 | Монгол Улсын Их Хурлын 2024 оны 37 дугаар тогтоолд тусгагдсан хүний эрх, эрх чөлөөг хангах, хамгаалах чиглэлээр авч хэрэгжүүлсэн арга хэмжээний тайланд өөрийн эрхлэх асуудлын хүрээнд мэдээлэл бэлтгэн хүргүүлэв. |  |  | √ |  |
| 53 | Монголбанканд тэтгэвэр барьцаалсан зээлийн хугацааг 24 сар хүртэл олгож байгааг богиносгох, өр, орлогын харьцааг зохистой хэмжээнд хүргэх чиглэлээр хамтран ажиллах талаар 2024 оны 11 дүгээр сарын 08-ны өдрийн 01/1172 дугаар албан бичгийг хүргүүлсэн. Энэ хүрээнд тус банктай 2025 оны 2 дугаар сард олон улсын байгууллагаас хийсэн тэтгэврийн зээлийн өнөөгийн байдлыг судалгаа болон нийгмийн даатгалын сангаас болон цэргийн тэтгэвэр авагчийн тоо, тэтгэврийн хэмжээний судалгааг гарган хүргүүлж, хамтран ажиллаж байна. |  |  | √ |  |
| 54 | Нийгмийн даатгалын улсын байцаагчид мэргэшлийн зэрэг олгох тушаалын төслийг боловсруулж, удирдлагуудад танилцуулсан. |  |  | √ |  |
| 55 | Монголбанк Хуримтлалын сангийн мөнгөн хөрөнгө болох 495.6 тэрбум төгрөгийг орон сууцны ипотекийн хөтөлбөрт хөрөнгө оруулан ажиллаж байна. 2024 оны 12 дугаар сарын байдлаар арилжааны 9 банкаар дамжуулан 480.2 тэрбум төгрөгийг ипотекийн зээлийн санхүүжилтэд олгосон. Хуримтлалын сангийн эх үүсвэрээр 4182 иргэн ипотекийн зээлд хамрагдсан. Үүнээс Нийслэлд 2098, орон нутагт 2084 байна. Энэ хамрагдсан иргэдийн мэдээллийг дэлгэрэнгүй авах, одоо ипотекийн хүлээлтэд байгаа 17000 хүний мэдээллийг авах судалгааг гаргахаар Монголбанкруу мөн загвар хүсэлт илгээсэн. |  |  |  |  |
| 56 | Нийгмийн даатгал, хуримтлалын сангийн бодлогын газрын дарга Б.Батжаргал 2025 оны 02 дугаар сарын 20-27-ны өдрүүдэд Узбекистан, Казахстан улсуудад Нийгмийн даатгалын реформын шинэтгэл, Хот төлөвлөлтийн байгуулалтын туршлага судлах айлчлал хийж байна. |  |  | √ |  |
| 57 | Үндэсний баялгийн сангийн тухай хуулийн хүрээнд Хуримтлалын сангийн үйл ажиллагааны удирдлагыг хэрэгжүүлэхтэй холбоотой харилцан санал солилцох уулзалтыг Сангийн яамтай 2025 оны 02 дугаар сарын 25-ны өдөр хийж, Монголбанк, Эрдэнэс Монгол ХХК-тай 2025 оны 03 дугаар сард тус тус хийхээр бэлтгэл ажлыг хангаж байна. |  |  | √ |  |
| 58 | Үндэсний баялгийн сангийн тухай хуулийн талаар авах зарим арга хэмжээний тухай Засгийн газрын тогтоолын төсөлд санал хүргүүлсэн. (2025.01.29-ний 42 дугаар тогтоол), Үндэсний баялгийн сан, орон сууцжуулалтын үндэсний хорооны 2 дахь хурал зохион байгуулахтай холбоотой нэгдсэн танилцуулга хийх, Ипотекийн зээлийн журам шинэчлэх хуралд оролцсон. |  |  | √ |  |
| 59 | УИХ-ын гишүүн Н.Шижир, Л.Лувсанжамц нарын Үндэсний баялгийн сангийн тухай хуулийн хэрэгжилтийн талаарх асуулгад хариу хүргүүлсэн. |  | √ |  |  |
| 60 | Үндэсний Статистикийн Хороонд Үйлдвэрлэлийн осол, хурц хордлого (inspection.hudulmur-halamj.gov.mn)-ын 2024 оны 4 дүгээр улирлын мэдээг өссөн дүнгээр нь хүргүүлсэн байна. |  |  | √ |  |
| 61 | Тус яаманд Барилгын төсөв, тооцооны мэргэшсэн төсөвчин Н.Даваасамбуугаас Хөдөлмөрийн аюулгүй байдал, эрүүл ахуйн зардлыг ажилтны цалингаас тооцож байгаа тухай ирүүлсэн гомдлын дагуу хөдөлмөрийн аюулгүй байдал, эрүүл ахуйн талаарх зардлыг тухайн ажилтны үндсэн цалингаас тооцож байгаа нь Хөдөлмөрийн аюулгүй байдал, эрүүл ахуйн тухай хуулийн 26.2, 26.4 дахь заалтуудтай нийцэхгүй байгаа талаар Хот байгуулалт, барилга, орон сууцжуулалтын яаманд тайлбар гаргаж, Хөдөлмөрийн аюулгүй байдал, эрүүл ахуйн тухай хууль тогтоомжийг нэг мөр, зөв хэрэглэх талаар Салбарын хяналтын газрын даргын 2025 оны 02 дугаар сарын 12-ны өдрийн №08/27 дугаартай албан бичгийг хүргүүлж ажилласан байна. |  |  | √ |  |
| 62 | Эрчим хүч, геологи, уул уурхайн үйлдвэрчний холбооноос ирүүлсэн гомдлын дагуу Өмнөгөговь аймгийн Гурван тэс суманд байрлах Сино хайдро корпорэйшн монголиа ГХОХХК-д төлөвлөгөөт бус хяналт шалгалт хийсэн байна. Шалгалтын явцад илэрсэн зөрчлийг арилгуулахаар 07/00-02/004-02 дугаартай улсын ахлах байцаагчийн 32 заалт бүхий хамтарсан албан шаардлага хүргүүлсэн байна.Хяналт шалгалтаар Сино хайдро корпорэйшн монголиа ХХК нь хөдөлмөрийн аюулгүй байдал, эрүүл ахуйн стандартын шаардлага хангаагүй, дотоод хяналт шалгалтын журам баталж мөрдүүлээгүй зөрчилд 4,000,000.0 (дөрвөн сая) төгрөг, тус компанийн хоол үйлдвэрлэл үйлчилгээ хариуцсан Эй Си Си Эл катеринг ХХК нь Хөдөлмөрийн аюулгүй байдал, эрүүл ахуйн тухай хуулийг хангалтгүй хэрэгжүүлсэн тул зөрчил шалган шийдвэрлэх ажиллагаа явуулан, хялбаршуулсан журмаар шийдвэрлэн, Зөрчлийн тухай хуулийн 10.15 дахь хэсгийн 1.2 дахь заалтын дагуу 3,000,000.0 (гурван сая) төгрөг, нийт 7,000,000.0 (долоон сая) төгрөгийн шийтгэлийн арга хэмжээ ногдуулж, барагдуулалтад нь хяналт тавин ажиллаж байна. Хөдөлмөрийн тухай хуулийн 144 дүгээр зүйлийн 144.3-т заасны дагуу хөгжлийн бэрхшээлтэй хүн ажиллуулбал зохих орон тоо тутамд ногдох төлбөрийг сар бүр төлөөгүй зөрчилд 112,938,000.0 төгрөгийг Хөгжлийн бэрхшээлтэй иргэний хөдөлмөр эрхлэлтийг дэмжих дэд санд нөхөн төлүүлэхээр, 2024 онд ээлжийн хуваарийн дагуу шөнийн цагаар ажилласан нэмэгдэл хөлс, илүү цагаар ажиллуулсан нэмэгдэл хөлсийг нөхөн олгуулахаар улсын ахлах байцаагчийн акт тогтоож ажилласан. |  |   | √ |  |
| 63 | Иргэдээс ирүүлсэн өргөдөл гомдлын дагуу 2 аж ахуйн нэгж байгууллагад төлөвлөгөөт бус хяналт шалгалт хийж нийт ажлын байрныхаа дөрвөн хувиас доошгүй орон тоонд хөгжлийн бэрхшээлтэй иргэнийг ажиллуулаагүй, зохих орон тоо тутамд ногдох төлбөрийг төлөөгүй, хөдөлмөр эрхлэлтийн харилцаа нь дуусгавар болсон 4 ажилтанд ажилласан хугацаанд ногдох ээлжийн амралтын тооцоо хийж цалинг бодож олгоогүй, 1 ажилтанд хөдөлмөрийн хөлсний доод хэмжээнээс доогуур цалин тогтоож олгосон зөрчил илэрсэн. Дээрх зөрчлүүдэд Зөрчлийн тухай хуулийн 10.16 дугаар зүйлийн 1, 10.16 дугаар зүйлийн 9 дэх хэсгийн 9.1, 9.2-т тус тус заасны дагуу Зөрчил шалган шийдвэрлэх тухай хуулийн 6.1 дүгээр зүйлийн 1 дэх хэсгийн 1.1 дэх заалтыг үндэслэн зөрчлийн хэрэг бүртгэлтийн ажиллагаа явуулан, зургаан мянган таван зуун нэгжтэй тэнцэх хэмжээний төгрөгөөр торгож, илэрсэн зөрчлийг арилгуулахаар эрх бүхий албан тушаалтны 2 албан даалгавар хүргүүлэн ажилласан. |  |  | √ |  |
| **V** | **Дотоод ажлын чиглэлээр** |
| 74 | НҮБ-ын Эдийн засаг, нийгмийн зөвлөлийн Эмэгтэйчүүдийн аж байдлын 69 дүгээр чуулганд Монгол Улсаа төлөөлөн оролцох тус яамны Төрийн нарийн бичгийн дарга Л.Мөнхзул, Нэгдсэн бодлого, төлөвлөлтийн газрын дарга Б.Алимаа нарын нийт 42 төлөөлөгчийн бэлтгэл ажлыг ханган ажиллаж байна. |  |  | √ |  |
| 75 | Монгол Улс, Австри Улсын Засгийн газар хоорондын Нийгмийн хамгааллын хэлэлцээрийн ээлжит хурлыг Монгол Улсад хийхээр Нийгмийн даатгал, хуримтлалын нэгдсэн сангийн газар, Гадаад хамтын ажиллагааны хэлтэс хамтран бэлтгэл ажлыг ханган ажиллаж байна. |  |  | √ |  |
| 76 | УИХ-ын гишүүд болон тус яамны Хөдөлмөрийн бодлогын газрын дарга Д.Ренчиндорж, тус газрын Халамжийн хэлтсийн дарга Ю.Отгонбилэг нарыг Япон Улсад 2025 оны 02 дугаар сарын 12-19-ний өдрүүдэд Японы Олон Улсын Хамтын Ажиллагааны Байгууллага /Жайка/-аас зохион байгуулсан “Ахмад настны асрамж, халамжийн үйлчилгээ, урт хугацааны асаргааны даатгалын тогтолцоо”-той танилцах айлчлалд зохион байгуулагч талын зардлаар амжилттай оролцуулж ажилласан. |  |  | √ |  |
| 77 | Тайландын Хаант Улсын Бангкок хотноо 2025 оны 02 дугаар сарын 19-нөөс 20-ны өдрүүдэд Нэгдсэн Үндэстний Байгууллагын Хүүхдийн сангаас зохион байгуулсан "Жендэрийн мэдрэмжтэй нийгмийн хамгааллын талаарх бүс нутгийн сургалт"-д тус яамны асуудал хариуцсан 2 албан хаагчийг зохион байгуулагч талын зардлаар оролцуулсан. |  |  | √ |  |
| 78 | Бүгд Найрамдах Узбекистан Улс, Бүгд Найрамдах Казахстан Улсын Үндэсний баялгийн сангийн менежмент, орон сууцны санхүүжилтийн тогтолцоо, нийгмийн даатгалын шинэчлэлийн туршлага болон сэргээгдэх эрчим хүчний төслүүдийг хэрэгжүүлсэн туршлагыг судлах зорилгоор тус яамны асуудал хариуцсан 2 газрын дарга, 1 хэлтсийн даргыг 2025 оны 2 дугаар сарын 20-27-ны өдрүүдэд томилолтоор ажиллуулах бэлтгэл ажлыг хангасан. |  |  | √ |  |
| 79 | Хууль тогтоомж, тогтоол шийдвэрийн хэрэгжилтийн 2025 оны 01 дүгээр сарын тайланд хяналт-шинжилгээ, үнэлгээ хийсэн. |  |  | √ |  |
| 80 | Гэр бүл, хөдөлмөр нийгмийн хамгааллын салбарын Эдийн засаг, нийгмийн хөгжлийн үзүүлэлтэд хяналт-шинжилгээ, үнэлгээ хийлээ. |  |  | √ |  |
| 81 | Төрийн албан хаагчийн сургалт, нийгмийн баталгааны хөтөлбөрт хяналт-шинжилгээ үнэлгээ хийсэн. |  |  | √ |  |
| 82 | Төрийн нарийн бичгийн даргын 2025 оны 01 дүгээр сарын 20-ны өдрийн А/10 дугаар тушаалаар байгуулсан ажлын хэсэг, батлагдсан удирдамжийн дагуу “Хараагүй хүмүүсийн хөдөлмөр, сургалт, хөгжлийн төв” УТҮГазарт 2025 оны 01 дүгээр сарын 22-ны өдрөөс 24-ний өдрүүдэд хяналт, шалгалт хийлээ. |  |  | √ |  |
| 83 | Гадаадын зээл, тусламжаар хэрэгжиж байгаа төслүүдийн хэрэгжилтэд хяналт-шинжилгээ, үнэлгээ хийлээ. |  |  | √ |  |
| 84 | ГБХНХ-ын сайдын эрхлэх асуудлын хүрээний төсөвт байгууллагуудын 2024 он Шилэн дансны хуулийн хэрэгжилтэд хийсэн хяналт, шалгалт хийж дүнг сайдын дэргэдэх дотоод аудитын хорооны хуралд танилцуулж шийдвэр гаргуулсан. |  |  | √ |  |
| 85 | ГБХНХ-ын сайдын эрхлэх асуудлын хүрээний төсөвт байгууллагууд, сан, төслийн үйл ажиллагааны 2023 оны санхүүгийн нэгтгэсэн тайлан, төсвийн гүйцэтгэлд хийсэн ҮАГ-ын өгсөн зөвлөмж, албан шаардлага, актын хэрэгжилтийн дүнг нэгтгэн дотоод аудитын хорооны хуралд танилцуулсан. |  |  | √ |  |
| 86 | ГБХНХ-ын сайдын эрхлэх асуудлын хүрээний төсөвт байгууллагууд, тусгай сангийн үйл ажиллагаанд дотоод аудит, хяналт шалгалт хийх 2025 оны ажлын төлөвлөгөөний төсөлд шаардлагатай мэдээ, судалгааг харьяа байгууллагуудаас авч нэгтгэн эрсдлийг тодорхойлох ажлыг гүйцэтгэсэн. |  |  | √ |  |
| 87 | Монгол Улсад асаргааны хувилбарт үйлчилгээг нэвтрүүлэх зорилгоор Монгол Улсаас УИХ-ын гишүүн Д.Энхтуяа, Ж.Баясгалан, О.Саранчулуун, С.Эрдэнэбат, М.Нарантуяа-Нара болон ГБХНХЯ, ЭМЯ, Грентлогийн үндэсний төв, Батсүмбэрийн асрамжийн газрын төлөөлөл бүхий баг 2025 оны 2 сарын 12-ноос 19-ний өдрүүдэд Япон Улсын Засгийн газрын Жайка байгууллагын санхүүжилтээр сургалт, туршлага судлан ажиллав. Туршлага судалсан талаар тайланг бэлтгэн, холбогдох мэдээллийг байгууллагын цахим хуудсанд орууллаа.  |  |  | √ |  |
| 88 | Ахмад настны үндэсний төвийн нийт үйлчлүүлэгчдэд зориулсан сар шинийн баярын арга хэмжээг зохион байгуулсан. |  |  | √ |  |
| 89 | ГБХНХЯ-ны 2025 оны 01 дүгээр сарын үйл ажиллагааны тайланг гарган, “Засгийн газрын хяналт-шинжилгээ, үнэлгээний цахим систем” (www.unelgee.gov.mn)-д хугацаанд нь байршуулж баталгаажуулав. |  | √ |  |  |

------ oOo ------